REPUBLIKA HRVATSKA

GRAD ZAGREB

OSNOVNA ŠKOLA AUGUSTA ŠENOE

Zagreb, Selska cesta 95

KLASA: 112-01/20-02/10

URBROJ: 251-187-01-20-03

U Zagrebu 19.11.2020.

Na temelju članka 12. Pravilnika o načinu i postupku zapošljavanja u Osnovnoj školi Augusta Šenoe, a vezano uz raspisani natječaj za zasnivanje radnog odnosa na radnom mjestu učitelja/učiteljice informatike za 20 sati tjednog radnog vremena na neodređeno vrijeme, Povjerenstvo za procjenu i vrednovanje kandidata donosi

ODLUKU O NAČINU I SADRŽAJU TE PODRUČJU PROVJERE I VREDNOVANJA KANDIDATA

Članak 1.

Sukladno odredbama Pravilnika o načinu i postupku zapošljavanja u Osnovnoj školi Augusta Šenoe, provest će se vrednovanje kandidata u vidu **usmenog testiranja (intervjua).**

Članak 2.

Na usmenom testiranju provjeravat će se znanje i motiviranost za rad iz oblasti neposrednog odgojno-obrazovnog rada učitelja/učiteljice informatike.

Članak 3.

Svaki član Povjerenstva ima pravo postaviti kandidatima najviše tri pitanja iz područja provjere navedenih u ovoj odluci koja se vrednuju od strane svakog člana Povjerenstva pojedinačno bodovima od 0 do 10 te je konačan rezultat razgovora zbroj bodova svih članova Povjerenstva.

Članak 4.

Razgovor sa svakim od kandidata/kandidatkinja trajat će do 10 minuta.

Članak 5.

Vrijeme i mjesto održavanja procjene u Školi objavit će se na web stranici škole, s time da se kandidati neće posebno pozivati.

Članak 6.

Kandidati su obvezni pristupiti razgovoru. Ako kandidat/kinja ne pristupi razgovoru, smatra se da je povukao prijavu na natječaj.

Članak 7.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/kandidatkinje prije početka razgovora.

Članak 8.

Razgovoru ne mogu pristupiti kandidati koji ne mogu dokazati identitet.

Osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune ne smatraju se kandidatima predmetnog natječaja.

Članak 9.

Nakon obavljenog razgovora, Povjerenstvo utvrđuje rang listu kandidata koji su pristupili razgovoru prema ukupnom broju bodova ostvarenih na razgovoru.

Članak 10.

Izvješće s rang listom o provedenom postupku vrednovanja kandidata Povjerenstvo dostavlja ravnatelju.

Članak 11.

Ravnatelj na temelju izvješća o provedenom postupku Povjerenstva predlaže najbolje rangiranog kandidata s liste Povjerenstva za kojeg će zatražiti prethodnu suglasnost Školskog odbora za zasnivanje radnog odnosa.

Članak 12.

Izvori za pripremanje kandidata za testiranje su stručna pedagoška literatura – Zakon o odgoju i obrazovanju u osnovnoj i srednjoj školi, (NN. 87/08, 86/09, 92/10, 105/10-ispravak, 90/11, 5/12, 16/12, 86/12, 126/12-pročišćeni tekst, 94/13, 152/14 i 7/17, 68/18, 98/19 i 64/20.) i pravilnici iz područja osnovnoškolskog odgoja i obrazovanja.

Članak 13.

Ova odluka stupa na snagu danom objave na mrežnoj stranici škole.

Predsjednica povjerenstva

Ivana Sauha, prof.